VILKAVIŠKIO RAJONO SAVIVALDYBĖS TARYBA

SPRENDIMAS

DĖL NEKILNOJAMOJO TURTO IR VALSTYBINĖS ŽEMĖS NUOMOS MOKESČIŲ LENGVATŲ TAIKYMO TVARKOS APRAŠO PATVIRTINIMO

2020 m. birželio 26 d. Nr. B-TS-453

Vilkaviškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 punktu, atsižvelgiant į Lietuvos Respublikos nekilnojamojo turto mokesčio įstatymo 7 straipsnio 5 dalį, Lietuvos Respublikos Vyriausybės 2002 m. lapkričio 19 d. nutarimo Nr. 1798 „Dėl nuomos mokesčio už valstybinę žemę“ 1.8 papunktį bei Lietuvos Respublikos Vyriausybės 2020 m. kovo 14 d. nutarimą Nr. 207 „Dėl karantino Lietuvos Respublikos teritorijoje paskelbimo“, Vilkaviškio rajono savivaldybės taryba n u s p r e n d ž i a:

Patvirtinti Nekilnojamojo turto ir valstybinės žemės nuomos mokesčių lengvatų taikymo tvarkos aprašą (pridedama).

Šis sprendimas per vieną mėnesį nuo įsigaliojimo dienos gali būti skundžiamas Regionų apygardos administracinio teismo Kauno rūmams (adresu: A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras	Algirdas Neiberka

PATVIRTINTA

Vilkaviškio rajono savivaldybės tarybos

2020 m. birželio 26 d. sprendimu Nr. B-TS-453

NEKILNOJAMOJO TURTO IR VALSTYBINĖS ŽEMĖS NUOMOS MOKESČIŲ LENGVATŲ TAIKYMO TVARKOS APRAŠAS

I SKYRIUS

BENDROS NUOSTATOS

1. Nekilnojamojo turto ir valstybinės žemės nuomos mokesčių lengvatų teikimo tvarkos aprašas (toliau – Aprašas) reglamentuoja nekilnojamojo turto mokesčio ir valstybinės žemės nuomos mokesčio lengvatų Vilkaviškio rajono savivaldybėje suteikimo, pagal juridinių asmenų pateiktus prašymus, tvarką.

2. Aprašas parengtas vadovaujantis Lietuvos Respublikos vietos savivaldos įstatymu, Lietuvos Respublikos nekilnojamojo turto mokesčio įstatymu, Lietuvos Respublikos Vyriausybės 2002 m. lapkričio 19 d. nutarimu Nr. 1798 „Dėl nuomos mokesčio už valstybinę žemę“, Lietuvos Respublikos Vyriausybės 2003 m. lapkričio 10 d. nutarimu Nr. 1387 „Dėl žemės nuomos mokesčio už valstybinės žemės sklypų naudojimą“.

II SKYRIUS

LENGVATŲ TEIKIMAS

3.	Prašymus dėl nekilnojamojo turto mokesčio ir valstybinės žemės nuomos mokesčio (toliau visi kartu – mokesčiai) lengvatų gali teikti tik juridiniai asmenys, patenkantys į Valstybinės mokesčių inspekcijos prie Lietuvos Respublikos finansų ministerijos sudarytą mokesčių mokėtojų, nukentėjusių nuo COVID-19 (koronaviruso infekcijos), sąrašą.

4.	Nekilnojamojo turto ir valstybinės žemės nuomos mokesčių lengvata taikoma tik juridinių asmenų turtui, kuris naudojamas Valstybinės mokesčių inspekcijos prie Lietuvos Respublikos finansų ministerijos sudarytame mokesčių mokėtojų, nukentėjusių nuo COVID-19 (koronaviruso infekcijos), sąraše nurodytai ekonominei veiklai.

5. Priėmus teikiamą sprendimo projektą, bus taikoma 10 procentų lengvata nekilnojamojo turto ir valstybinės žemės nuomos pramonės, sandėliavimo (kodas 316) ir komercinės paskirties (kodas 317) žemės sklypų mokesčiams.

6. Juridiniai asmenys prašymus suteikti mokesčių lengvatas, susiklosčius nepalankiai epideminei dėl COVID-19 (koronoviruso infekcijos) situacijai, teikia Vilkaviškio rajono savivaldybės tarybai. Prašymai priimami Savivaldybės administracijos 304 kabinete, el. paštu: savivaldybe@vilkaviškis.lt arba paštu.

7. Sprendimą dėl nekilnojamojo turto ir valstybinės žemės nuomos mokesčių lengvatų suteikimo priima Vilkaviškio rajono savivaldybės taryba (toliau – Savivaldybės taryba), pasibaigus karantinui Lietuvos Respublikos teritorijoje dėl COVID-19 (koronaviruso infekcijos).

8. Prašymus nekilnojamojo turto mokesčio mokėtojai teikia Savivaldybės tarybai pagal 1 priedą (pridedama) iki 2020 m. gruodžio 31 dienos.

9. Prašymus valstybinės žemės nuomininkai teikia Savivaldybės tarybai pagal 2 priedą (pridedama) iki 2020 m. lapkričio 1 dienos.

10. Prašymus nagrinėja Vilkaviškio rajono savivaldybės administracijos direktoriaus įsakymu sudaryta komisija, kuri teikia Savivaldybės tarybai siūlymus dėl mokesčių lengvatos suteikimo.

11. Lengvata netaikoma į Nenaudojamo, apleisto bei neprižiūrimo nekilnojamo turto sąrašą įtrauktam nekilnojamam turtui, į Nenaudojamų, apleistų žemės sklypų sąrašą įtrauktiems valstybinės žemės sklypams ir turintiems minėtų mokesčių įsiskolinimų už praėjusius mokestinius laikotarpius.

12. Savivaldybės tarybai priėmus sprendimą dėl mokesčių lengvatų, suteikimo ar nesuteikimo, Savivaldybės administracijos Finansų ir biudžeto skyrius raštu apie tai praneša pareiškėjui ir apie suteiktą lengvatą informuoja Valstybinę mokesčių inspekciją per 10 darbo dienų.

III SKYRIUS

BAIGIAMOSIOS NUOSTATOS

13.	Išaiškėjus aplinkybėms, kad lengvatos gavėjas pateikė tikrovės neatitinkančius dokumentus ar duomenis, šio Aprašo 10 punkte nurodyta komisija teikia Savivaldybės tarybai svarstyti klausimą dėl atitinkamam subjektui suteiktos lengvatos panaikinimo. Šiuo atveju gautą lengvatą subjektas privalo grąžinti į Savivaldybės biudžetą ne vėliau kaip per 14 kalendorinių dienų nuo pranešimo apie naujai priimtą Savivaldybės tarybos sprendimą gavimo dienos (registruotu laišku).

14.	Aprašo vykdymo kontrolę atlieka Savivaldybės administracijos Finansų ir biudžeto skyrius.

15.	Šį Aprašą įgyvendinančių subjektų veiksmai ir sprendimai gali būti skundžiami teisės aktų nustatyta tvarka.

16.	Šis Aprašas gali būti keičiamas arba panaikinamas Savivaldybės tarybos sprendimu.

_____________________________________

Nekilnojamojo turto ir valstybinės žemės nuomos

mokesčių lengvatų taikymo tvarkos aprašo

1 priedas

___________________________________________________________________________

(juridinio asmens pavadinimas, kodas, kontaktiniai duomenys)

Vilkaviškio rajono savivaldybės tarybai

PRAŠYMAS

DĖL NEKILNOJAMOJO TURTO MOKESČIO LENGVATOS SUTEIKIMO

20 - -

Mokesčio lengvatos teikimo motyvacija:

_____________________________________________________________________________

_____________________________________________________________________________

_____________________________________________________________________________

_____________________________________________________________________________

PRIDEDAMA:

1. Juridiniai asmenys prie prašymo prideda šiuos dokumentus:

1.1. Nekilnojamojo turto deklaracijos kopiją;

1.2. VĮ Registrų centro išrašo apie Nekilnojamojo turto registre įregistruotą nekilnojamąjį turtą, įrašą apie nekilnojamojo turto nuomą;

1.3. Juridinio asmens registracijos pažymėjimo kopiją.

2. Informaciją apie patirtus nuostolius, informaciją, ar turto savininkas tuo laikotarpiu netaiko turto nuomos mokesčio nuomininkams ir kitą svarią informaciją, kurios pagrindu Savivaldybės administracijos komisija galėtų įvertinti prašymo suteikti mokestinę lengvatą pagrįstumą.

3. Kitus prašymo pagrįstumą patvirtinančius dokumentus.

________________________________________________________________________________

________________________________________________________________________________

Patvirtinu, kad šiame prašyme pateikta informacija yra teisinga.

_____________________

(Parašas)

(Juridinio asmens valdymo organo pareigos

ar įgalioto asmens vardas pavardė)

Nekilnojamojo turto ir valstybinės žemės nuomos

mokesčių lengvatų taikymo tvarkos aprašo

2 priedas

____________________________________________________________________________

(juridinio asmens pavadinimas, kodas, kontaktiniai duomenys)

____________________________________________________________________________

Vilkaviškio rajono savivaldybės tarybai

PRAŠYMAS

DĖL VALSTYBINĖS ŽEMĖS NUOMOS MOKESČIO (-IŲ) LENGVATOS SUTEIKIMO

20 - -

Mokesčio lengvatos teikimo motyvacija:

_____________________________________________________________________________

_____________________________________________________________________________

_____________________________________________________________________________

_____________________________________________________________________________

_____________________________________________________________________________

PRIDEDAMA:

1. Juridiniai asmenys prie prašymo prideda šiuos dokumentus:

1.1. valstybinės žemės nuomos mokesčių deklaracijos kopiją;

1.2. VĮ Registrų centro išrašo apie Nekilnojamojo turto registre įregistruotą nuomojamą valstybinį žemės sklypą kopiją;

1.3. Juridinio asmens registracijos pažymėjimo kopiją.

2. Informaciją apie patirtus nuostolius, kurios pagrindu Savivaldybės administracijos komisija galėtų įvertinti prašymo suteikti mokestinę lengvatą pagrįstumą.

________________________________________________________________________________________________________________________________________________________________

Patvirtinu, kad šiame prašyme pateikta informacija yra teisinga.

_____________________	_____________________________________________

(Parašas)

(Juridinio asmens valdymo organo pareigos

ar įgalioto asmens vardas pavardė)